Λαμπρά νέφη ανοικτού κόκκινου χρώματος σχεδόν περικυκλώνουν
ένα σπειροειδή γαλαξία σε αυτή την εικόνα του NGC 922
όπως ελήφθη από το Διαστημικό Τηλεσκόπιο Χαμπλ των ESA/NASA.
Η δακτυλιοειδής δομή και το παραμορφωμένο σχήμα του γαλαξία
οφείλεται σε ένα μικρότερο γαλαξία που χτύπησε "διάνα"
στο κέντρο του NGC 922, πριν από περίπου 330 εκατ. χρόνια.
Επεισόδιο 60: Ο γαλαξίας έπεσε "διάνα"
Η εικόνα του NGC 922 από το Χαμπλ δείχνει ότι ο γαλαξίας είναι κάθε άλλο παρά συνήθης σπειροειδής
Οι βραχίονές του έχουν διασπασθεί, ενώ μία ροή άστρων εκτείνεται στο διάστημα
και ένας λαμπρός δακτύλιος νεφελωμάτων περιβάλει το πυρήνα του.
Παρατηρώντας το NGC 922 με το δορυφόρο Τσάντρα της NASA αποκαλύπτεται περισσότερο χάος
με τη μορφή υπέρλαμπρων πηγών ακτίνων-Χ διάσπαρτων γύρω από το γαλαξία.
Η σημερινή ασυνήθιστη μορφή του NGC 922 έχει τις ρίζες της εκατοντάδες εκατομμύρια χρόνια πριν.
Τότε, ένας μικρότερος γαλαξίας προσέπεσε ακριβώς στο κέντρο του NGC 922.
Αν και δεν είναι πλέον ορατός από το Χαμπλ
εικόνες από ένα επίγειο τηλεσκόπιο επισκόπησης
δείχνουν τον εισβολέα να απομακρύνεται από το πεδίο της σύγκρουσης.
Καθώς ο μικρός γαλαξίας διαπέρασε το κέντρο του NGC 922
προκάλεσε κυματισμούς που διατάραξαν τα νέφη αερίου
και προκάλεσαν τη δημιουργία νέων άστρων.
Η ακτινοβολία από αυτά τα νέα άστρα με τη σειρά της φωτίζει το αέριο.
Το λαμπρό ροζ χρώμα του νεφελώματος
είναι χαρακτηριστικό της διαδικασίας αυτής και προκαλείται από διεγερμένο αέριο υδρογόνου
το κυρίαρχο στοιχείο των μεσοαστρικών νεφών αερίου.
Διαδικασία παρόμοια με αυτή που χρησιμοποιείται στις επιγραφές νέον εδώ στη Γη.
Θεωρητικά, αν δύο γαλαξίες είναι ευθυγραμμισμένοι σωστά
και ο μικρότερος γαλαξίας διέλθει ακριβώς από το κέντρο του μεγαλύτερου
το δακτυλιοειδές νεφέλωμα θα σχηματίσει ένα τέλειο κύκλο.
Συνήθως όμως, οι δύο γαλαξίες δεν είναι ευθυγραμμισμένοι
δημιουργώντας ένα κύκλο όπως αυτόν, ο οποίος είναι προφανώς λαμπρότερος στη μία πλευρά του.
Αυτά τα αντικείμενα που καλούνται δακτυλιοειδείς γαλαξίες σύγκρουσης, είναι σχετικά σπάνια στη κοσμική γειτονιά μας.
Αν και οι συγχωνεύσεις και οι συγκρούσεις είναι αρκετά συχνές
η ακριβής ευθυγράμμιση και η αναλογία των μεγεθών
ώστε να σχηματιστεί ένας δακτύλιος δεν είναι.
Λίγους μόνο γνωρίζουμε στη κοσμική μας γειτονιά και ο NGC 922
και ο γαλαξίας "Ρόδα" που επίσης κατέγραψε το Χαμπλ, είναι τα πιο γνωστά παραδείγματα.
Το Hubblecast είναι μία παραγωγή του ESA/Hubble στο Ευρωπαϊκό Νότιο Αστεροσκοπείο στη Γερμανία.
Η αποστολή του Χαμπλ αποτελεί διεθνή συνεργασία μεταξύ της NASA και του Ευρωπαϊκού Οργανισμού Διαστήματος.
www.spacetelescope.org
Κείμενα: ESA/Hubble. Μετάφραση: Μανώλης Ζούλιας